Na temelju članaka 134. st.1., alineja 7. i članka 207. stavaka 1., 2., 4., 5. i 6. Zakona o zaštiti prirode (Narodne novine 80/13, 15/18, 14/19, 127/19), Statuta članka 15. i 17. te članaka 18. - 21. Pravilnika o radu Javne ustanove Maksimir za upravljanje zaštićenim područjima Grada Zagreba, Upravno vijeće Javne ustanove - Maksimir, Maksimirski perivoj 1, Zagreb, raspisuje:

**J A V N I N A T J E Č A J**

za radno mjesto:

1. **Čuvar prirode – 1 izvršitelj,** na neodređeno vrijeme uz probni rad 2 (dva) mjeseca.

Posebni uvjeti: srednja stručna sprema ili srednja školska sprema, radno iskustvo od 1 (jedne) godine, položen stručni ispit za čuvara prirode\*, poznavanje jednog stranog jezika i poznavanje rada na računalu (MS Office).

**Opći uvjeti** za zasnivanje radnog odnosa za navedeno radno mjesto su: punoljetnost, hrvatsko državljanstvo i zdravstvena sposobnost za obavljanje poslova radnog mjesta na koje se osoba prima. Zdravstvenu sposobnost izabrani kandidat dokazuje prije potpisivanja ugovora o radu.

Zainteresirani kandidati uz vlastoručno potpisanu prijavu, trebaju priložiti:

1. Vlastoručno potpisani životopis,
2. Dokaz o državljanstvu (preslika domovnice ili drugi dokaz o hrvatskom državljanstvu),
3. Dokaz o stečenoj stručnoj spremi (preslika),
4. Dokaz o radnom iskustvu (ugovor o radu ili rješenje o rasporedu ili potvrda poslodavca koji sadrži vrstu poslova i vremenska razdoblja u kojem je kandidat obavljao navedene poslove, a koje je radno iskustvo evidentirano u Elektroničkom zapisu/Potvrdi o podacima evidentiranim u matičnoj evidenciji Hrvatskoga zavoda za mirovinsko osiguranje),
5. Uvjerenje o nevođenju kaznenog postupka (ne starije od 90 dana na dan podnošenja prijave)
6. \*Dokaz o položenom stručnom ispitu za čuvara prirode (ukoliko kandidat nema položen stručni ispit obvezan ga je položiti u roku godine dana)
7. \*Vlastoručno potpisana izjava o nepostojanju zapreka za prijam u službu temeljem članka 207. stavka 5. Zakona o zaštiti prirode (ispunjavaju kandidati za čuvara prirode)

Na natječaj se pod ravnopravnim uvjetima imaju pravo prijaviti oba spola.

Ako kandidati ostvaruju pravo prednosti pri zapošljavanju prema posebnom zakonu, dužni su se na to pravo pozvati u prijavi na javni natječaj te osim dokaza o ispunjavanju traženih uvjeta dužni su priložiti i svu propisanu dokumentaciju sukladno posebnom zakonu.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19 i 84/21) uz prijavu na natječaj dužan je priložiti osim dokaza o ispunjavanju traženih uvjeta i sve potrebne dokaze iz članka 103. navedenog zakona, dostupne na poveznici Ministarstva hrvatskih branitelja:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20ZOHBDR%202021.pdf

Kandidat koji se poziva na pravo prednosti pri zapošljavanju sukladno članku 48. Zakona o civilnim stradalnicima iz Domovinskog rata (NN br. 84/21) uz prijavu na natječaj dužan je priložiti osim dokaza o ispunjavanju traženih uvjeta i sve potrebne dokaze iz članka 49. navedenog zakona, dostupne na poveznici Ministarstva hrvatskih branitelja:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20Zakon%20o%20civilnim%20stradalnicima%20iz%20DR.pdf

S kandidatima koji su podnijeli potpunu i pravodobnu prijavu, Povjerenstvo za odabir će održati razgovor u svrhu odabira kandidata. Za kandidate koji ne pristupe razgovoru smatrat će se da su odustali od prijave.

Kandidat koji bude izabran dužan je prije stupanja u radni odnos pružiti na uvid i provjeru izvornike dokumenata o ispunjavanju uvjeta koji će mu nakon toga biti vraćeni.

Urednom prijavom smatra se prijava koja sadrži sve podatke i priloge navedene u javnom natječaju.

Nepotpune i nepravodobne ponude neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.

Osobni podaci zainteresiranih kandidata dostupni iz prijave, kao i osobni podaci dostupni iz priloga uz prijavu na natječaj, prikupljaju se i obrađuju isključivo za potrebe provedbe javnog natječaja. Prijavom na natječaj zainteresirani kandidati su izričito suglasni da se osobni podaci mogu prikupljati, koristiti i dalje obrađivati u svrhu provođenja natječaja sukladno važećim propisima.

Prijave s prilozima podnose se u roku od 10 dana od objave natječaja, isključivo preporučenom pošiljkom na adresu: Javna ustanova - Maksimir, Maksimirski perivoj 1, 10000 Zagreb s obveznom naznakom „Prijava na natječaj za čuvara prirode) - NE OTVARAJ“.

Popis kandidata koji ispunjavaju uvjete iz natječaja zajedno s vremenom i mjestom održavanja razgovora objaviti će se na web stranicama Javne ustanove - Maksimir, [www.park-maksimir.hr](http://www.park-maksimir.hr).

O rezultatima natječaja kandidati će biti obaviješteni u roku od 45 dana od dana isteka roka za podnošenje prijava.

Ustanova ima pravo poništiti natječaj.

Ime, prezime te struka odabranog kandidata objavit će se na internetskim stranicama Javne ustanove - Maksimir.

Informacije o korištenju osobnih podataka nalaze se na mrežnoj stranici Javne ustanove – Maksimir: http://www.park-maksimir.hr/Maksimir\_hr/Maksimir\_GDPR.html **Javna ustanova - Maksimir**